ছাত্রদলের ঝটিকা মিছিল : আদালতের আদেশের পর গতকাল দুপুরে ফকিরাপুল এলাকায় তাৎক্ষণিক বিক্ষোভ মিছিল করে ছাত্রদলের ২৫-৩০ জন নেতাকর্মী। প্রত্যক্ষদর্শীরা জানায়, মিছিলটি ফকিরাপুল পানির ট্যাংকের সামনের সড়কে বের হয়। ওই সময় সংক্ষিপ্ত সমাবেশও করে তারা। ছাত্রদলের ভারপ্রাপ্ত সভাপতি মামুনুর রশিদ মামুনের নেতৃত্বে ১০ মিনিট স্থায়ী মিছিল ও সমাবেশে অংশ নেন সংগঠনের সহসভাপতি ইখতিয়ার কবির, জয়দেব জয়, হুমায়ুন কবির, যুগ্ম সম্পাদক কাজী মোখতার হোসেন, মিয়া মো. রাসেল, মিজানুর রহমান, সাহিত্য ও প্রকাশনা সম্পাদক মিনহাজুল ইসলাম, সহসাধারণ সম্পাদক জহিরুল ইসলাম, সহসাংগঠনিক সম্পাদক আফরোজা খানম, পাঠাগার সম্পাদক মেহেদী হাসান, বৃত্তি ও ছাত্র কল্যাণ সম্পাদক কাজী রওনকুল ইসলাম প্রমুখ।